Մայիսի 10-ին ՀՀ էկոնոմիկայի նախարարությունում կայացած նիստի ժամանակ կանոնավոր օդային փոխադրումների հավաստագրման համար հայտերի քննարկման հարցերով խորհուրդը դրական եզրակացություն է տվել «Տարոն-Ավիա» ՍՊԸ-ին հավաստագիր տրամադրելու վերաբերյալ: Շատ չանցած՝ մայիսի 16-ին, նախարար Արծվիկ Մինասյանի հրամանով ընկերությանը տրվել է կանոնավոր օդային փոխադրումների իրականացման հավաստագիր: Ավիաընկերությունը նախատեսում է թռիչքներ կատարել 6 ուղղություններով՝ օգտագործելով «Boeing 737-500» տիպի օդանավեր: